Č. sp.: CDCPz: Kliknutím zadáte text.

Zmluva

o poskytnutí služieb pri zmene podoby zaknihovaného cenného papiera na listinný cenný papier

|  |  |
| --- | --- |
| Obchodné meno: | Centrálny depozitár cenných papierov SR, a.s. |
| Sídlo: | ul. 29. augusta 1/A, 814 80 Bratislava |
| IČO: | 31 338 976 |
| DIČ: | 2020312833 |
| IČ DPH: | SK2020312833 |
| Bankové spojenie: | Slovenská sporiteľňa, a.s. |
| IBAN: | SK26 0900 0000 0051 5999 9701 |
| BIC CODE: | GIBASKBX |
| Zápis v OR: | Mestský súd Bratislava III, oddiel: Sa, vložka č.: 493/B |

a

|  |  |
| --- | --- |
| Obchodné meno: | Kliknutím zadáte text. |
| Sídlo: | Kliknutím zadáte text. |
| IČO: | Kliknutím zadáte text. |
| DIČ: | Kliknutím zadáte text. |
| IČ DPH: | Kliknutím zadáte text. |
| Bankové spojenie: | Kliknutím zadáte text. |
| IBAN: | Kliknutím zadáte text. |
| BIC CODE: | Kliknutím zadáte text. |
| LEI: | Kliknutím zadáte text. |
| Zápis v OR: | Kliknutím zadáte text. |
| Zastúpený: | Kliknutím zadáte text. |
|  | Kliknutím zadáte text. |

(ďalej spoločne aj „zmluvné strany“)

uzatvárajú v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov a Prevádzkovým poriadkom túto zmluvu:

# Článok I.

## Definície a pojmy

1. Na účely tejto zmluvy platia nasledovné definície a skratky:
2. **Cenník** – Cenník Centrálneho depozitára cenných papierov SR, a.s. v platnom znení,
3. **Centrálny depozitár** - Centrálny depozitár cenných papierov SR, a.s.
4. **Emisia** – emisia zaknihovaných cenných papierov, ISIN Kliknutím zadáte text. , druh cenného papiera: Kliknutím zadáte text., počet kusov: Kliknutím zadáte text.,
5. **Emitent** - Kliknutím zadáte text.,
6. **Prevádzkový poriadok** - Prevádzkový poriadok Centrálneho depozitára cenných papierov SR. a.s. v platnom znení,
7. **ZOCP - zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov,**

# Článok II.

## Predmet zmluvy

1. Centrálny depozitár je na základe tejto zmluvy povinný:
2. zaregistrovať zrušenie Emisie v registri emitenta,
3. zabezpečiť vykonanie zápisov údajov o zaknihovaných cenných papieroch na účty majiteľov cenných papierov, vedených v evidencii Centrálneho depozitára a jeho členov, prípadne držiteľské účty,
4. poskytnúť ďalšie služby a úkony pre emitenta na základe alebo v súvislosti s touto zmluvou a v súvislosti s Emisiou zaknihovaných cenných papierov v súlade so ZOCP a Prevádzkovým poriadkom.
5. Emitent prostredníctvom tejto zmluvy žiada o zrušenie ISIN Emisie.
6. Emitent je povinný uhradiť riadne a včas poplatky za služby Centrálneho depozitára podľa ods. 1 tohto článku zmluvy v súlade s Cenníkom.

# článok III.

## Právny základ úpravy práv a povinností zmluvných strán

1. Táto zmluva sa spravuje právnym poriadkom Slovenskej republiky. Práva a povinnosti oboch zmluvných strán sa riadia prednostne ustanoveniami tejto zmluvy a Prevádzkovým poriadkom.
2. Ustanovenia Prevádzkového poriadku majú prednosť pred ustanoveniami tejto zmluvy. V prípade, ak sa ustanovenia tejto zmluvy dostanú do rozporu s Prevádzkovým poriadkom v dôsledku jeho zmien, strácajú platnosť a účinnosť dňom nadobudnutia účinnosti príslušnej zmeny Prevádzkového poriadku.
3. Prevádzkový poriadok a Cenník sú verejne prístupné v sídle Centrálneho depozitára a zverejnené na jeho webovej stránke [www.cdcp.sk](http://www.cdcp.sk).
4. Emitent podpisom tejto zmluvy potvrdzuje, že sa s obsahom Prevádzkového poriadku a Cenníka oboznámil, súhlasí s nimi a zaväzuje sa ich dodržiavať. Prevádzkový poriadok je záväzný pre emitenta aj v súlade s § 103 ods. 4 ZOCP.

# článok IV.

## zmena podoby cenného papiera

1. Centrálny depozitár vyhotoví ku dňu Kliknutím zadáte dátum. výpis z registra emitenta a zoznam majiteľov zaknihovaných cenných papierov danej Emisie podľa § 17 ods. 1 ZOCP. V prípade, ak deň podľa predchádzajúcej vety pripadne na deň pracovného pokoja alebo štátny sviatok, je týmto dňom nasledujúci pracovný deň. Centrálny depozitár nasledujúci pracovný deň odošle Emitentovi výpis z registra emitenta a zoznam majiteľov zaknihovaných cenných papierov v zmysle tohto ustanovenia. Odoslanie dokumentov podľa predchádzajúcej vety sa považuje za ich odovzdanie podľa § 17 ods. 1 ZOCP.
2. Odo dňa odovzdania výpisu z registra emitenta a zoznamu majiteľov zaknihovaných cenných papierov podľa ods. 1 tohto článku Centrálny depozitár zabezpečí, že Centrálny depozitár ani člen nebude vykonávať vo svojej evidencii žiadne zápisy týkajúce sa cenného papiera danej Emisie.
3. Centrálny depozitár vykoná zápis údajov o zaknihovaných cenných papieroch na ťarchu účtov majiteľov cenných papierov, vedených v evidencii Centrálneho depozitára a jeho členov, prípadne držiteľské účty ku dňu Kliknutím zadáte dátum., nie však skôr ako dôjde ku splneniu podmienok v zmysle §17 ods. 6 ZOCP. V prípade, ak deň podľa predchádzajúcej vety pripadne na deň pracovného pokoja alebo štátny sviatok, je týmto dňom nasledujúci pracovný deň, pričom Centrálny depozitár nenesie zodpovednosť za škodu, ktorá vznikne nedodržaním uvedeného termínu. V prípade, ak v evidencii Centrálneho depozitára a evidencii člena nie je evidovaný údaj o žiadnom cennom papieri, CDCP postupuje podľa ods. 2 tohto článku.
4. Centrálny depozitár zaregistruje zrušenie Emisie bezodkladne po vykonaní zápisov údajov o zaknihovaných cenných papieroch podľa ods. 1 tohto článku, pričom musia byť splnené podmienky pre zrušenie registrácie emisie podľa Prevádzkového poriadku.
5. V prípade, že sú údaje predložené v tejto zmluve nevyhovujúce, zmätočné alebo chybné, je centrálny depozitár oprávnený primerane posunúť termín vykonania zápisov údajov o zaknihovaných cenných papieroch podľa ods. 1 tohto článku alebo odstúpiť od tejto zmluvy, pričom zodpovednosť za škodu znáša emitent.

# Článok V.

## POSKYTOVANIE ÚDAJOV

1. Majiteľom cenných papierov, ktorí majú vedený účet v evidencii Centrálneho depozitára, prípadne osobám, ktorým bol zriadený držiteľský účet, zašle Centrálny depozitár zmenové výpisy z ich účtov o vykonaní účtovného zápisu na ťarchu týchto účtov, ak sa Centrálny depozitár s majiteľmi účtov/držiteľmi nedohodol inak.
2. Emitent súhlasí, že na účely poskytovania správ o korporátnych udalostiach účastníkom, majiteľom účtov, a na účely ich zverejňovania, je Centrálny depozitár oprávnený poskytovať údaje o pripravovanej a vykonanej zmene podoby zaknihovaných cenných papierov na listinné cenné papiere Emisie a s tým súvisiacim vykonaním príslušných zápisov o Emisii v evidencii Centrálneho depozitára.

# Článok VI.

## Zodpovednosť Za škodu

1. Emitent zodpovedá za škody, ktoré vzniknú tým, že neposkytol Centrálnemu depozitáru pre jeho činnosť, dohodnutú podľa tejto zmluvy, potrebné doklady (údaje) alebo ich poskytol oneskorene alebo nesprávne alebo neúplne alebo v inej ako požadovanej alebo dohodnutej forme, alebo ak postupoval v rozpore s touto zmluvou.
2. Centrálny depozitár zodpovedá za škody, ktoré spôsobil emitentovi nesprávnym, neúplným alebo oneskoreným vykonaním jeho pokynov, alebo ak postupoval v rozpore s touto zmluvou.
3. Ak emitent opakovane neposkytne Centrálnemu depozitáru potrebné alebo dohodnuté údaje (doklady, príkazy) alebo ich poskytuje nesprávne alebo neúplné alebo oneskorene alebo v inej než požadovanej alebo dohodnutej forme alebo opakovane načas neuhradí faktúry za služby poskytované Centrálnym depozitárom podľa tejto zmluvy, má sa za to, že zmluva bola porušená podstatným spôsobom.
4. Ak je emitent nepretržite dlhšie ako 14 kalendárnych dní v omeškaní so splnením čo i len časti svojho peňažného záväzku voči Centrálnemu depozitáru, je Centrálny depozitár oprávnený odmietnuť emitentovi poskytnutie svojich služieb do doby, pokiaľ si emitent nesplní tento peňažný záväzok alebo jeho nesplnenú časť.
5. Ak má emitent informačné povinnosti voči Burze cenných papierov v Bratislave, a.s., uzavretím tejto zmluvy prehlasuje, že si všetky tieto povinnosti splnil, inak zodpovedá za škody, ktoré vzniknú. Ustanovenie predchádzajúcej vety sa nepoužije, ak emitent nemá žiadne informačné povinnosti voči Burze cenných papierov v Bratislave, a.s.
6. Emitent prehlasuje, že v prípade, ak sa na Emisiu vzťahuje povinná ponuka na prevzatie v zmysle § 119 ZOCP, boli splnené povinnosti vyplývajúce z tohto ustanovenia ZOCP, inak zodpovedá za všetku škodu, ktorá vznikne nedodržaním týchto povinností.

# Článok VII.

## Platobné a fakturačné podmIenky

1. Emitent je povinný uhradiť riadne a včas poplatky za služby Centrálneho depozitára poskytnuté na základe tejto zmluvy v súlade s Cenníkom. Emitent je povinný uhradiť aj ceny súvisiace s ukončením evidencie cenných papierov na účtoch a za výpis z registra emitenta podľa základnej sadzby uvedenej v Cenníku platnej v deň vykonania služby Centrálnym depozitárom.
2. Ceny za služby centrálneho depozitára, poskytnuté podľa ods. 1, bude centrálny depozitár emitentovi fakturovať po vykonaní služby.
3. Emitent je povinný uhradiť faktúru za vykonané služby v lehote splatnosti uvedenej na faktúre. Faktúra sa považuje za uhradenú dňom pripísania finančných prostriedkov na účet Centrálneho depozitára v peňažnom ústave alebo dňom prijatia úhrady v hotovosti v súlade so zákonom č. 394/2012 Z. z. o obmedzení platieb v hotovosti v znení neskorších predpisov.
4. Centrálny depozitár bude k poplatkom podľa platného Cenníka fakturovať DPH podľa zákona č. 222/2004 Z. z. o dani z pridanej hodnoty v znení neskorších predpisov. V prípade zmien právnych predpisov, upravujúcich DPH, bude táto vypočítaná na základe zmenených právnych predpisov, platných v čase poskytnutia služby.
5. Zmluvné strany sa dohodli, že platby budú realizované prevodom medzi peňažnými účtami zmluvných strán. Emitent bude realizovať úhrady na peňažný účet centrálneho depozitára, ktorý bude uvedený na faktúre. Tým sa nevylučuje možnosť úhrady v hotovosti.
6. V prípade omeškania so zaplatením faktúry v stanovenej lehote, podľa dátumu uvedeného na faktúre, môže centrálny depozitár uplatňovať voči emitentovi úrok z omeškania v zmysle zákona č. 513/1991 Zb. v znení neskorších predpisov.

# Článok VIII.

## Záverečné ustanovenia

1. Táto zmluva nadobúda platnosť a účinnosť dňom jej podpísania oboma zmluvnými stranami.
2. Táto zmluva môže byť zmenená iba na základe vzájomnej dohody zmluvných strán formou písomných dodatkov.
3. Zmluvné strany prehlasujú, že si túto zmluvu riadne prečítali, jej obsahu porozumeli a svojimi vlastnoručnými podpismi potvrdzujú, že text tejto zmluvy je pre nich zrozumiteľným vyjadrením ich vážnej a slobodnej vôle.

|  |  |  |
| --- | --- | --- |
| V Kliknutím zadáte text., dňa Kliknutím zadáte dátum.. |  | V Bratislave, dňa Kliknutím zadáte dátum.. |
| Za emitenta: |  | Za Centrálny depozitár: |
| Kliknutím zadáte text. |  | Kliknutím zadáte text. |
| Kliknutím zadáte text. |  |  |